JohanHeinsen/ENO huggingface dataset:
Aarhuus Stifts-Tidende, 1801-09-19
Bekiendtgiørelse. Tirsdagen den 6te Octbr. førstkommende og følgende Dage agter Provstinde Levring i Grønbek Præstegaard ved offentlig Auction at lade bortsælge hendes salig Mands ikke ubetydelige Bogsamling, hvorover trykte Kataloger gratis ere at bekomme i Wiborg hos Hr. Boghandler Just, i Randers hos Hr. Raadmand Bendixen, i Aarhuus hos Anders Munch og i Grønbek Præstegaard. Fraværende Kommissioner paatager Kapellanen Friis i Grønbek sig, naar han underrettes om Nummerne og Prisen. Endvidere bliver ved samme Auction bortsolgt: 400 Lod Sølv, endeel fiint Linned af Lagner og Dækketøi, Porcelain, et godt Klaveer, foruden endeel andet Jndboe, samt Gaardsredskaber og en god Postvogn.
Aarhuus Stifts-Tidende, 1801-09-19
Den 13de Septbr. om Aftenen Klokken 10, er 2 Underofficerer og 10 Mand, med en Baad deserteret fra Commandoen paa Samsøe. Jfald disse skulde søger at vilde Lande ved den jydske Kyst, saa bedes at samme maatte anholdes, og meldes til det 1ste eller 3die jydske Regiment. Aarhuus den 15de Septbr. 1801. Brachel.
Aarhuus Stifts-Tidende, 1801-09-19
Arvinger og Creditorer i Stervboet efter Garvet Johan Poul Poulsen Møller i Horsens, indkaldes med 12 Ugers Varsel, i Overeensstemmelse med Plakaten af 26de Octbr. 1792, at møde ved en Skiftesamling i Boet den 14de Decbr. førstkommende om Eftermiddagen Kl. 2 præcise, for at ligitimere deres Ret og Paastande, da Skiftet bemeldte Dag formodentlig sluttes. Horsens Raadstue, den 11te Septbr. 1801. Carøe. Tolstrup. Kruuse. Heiberg.
Aarhuus Stifts-Tidende, 1801-09-19
Creditorerne udi Stervboet efter afdøde Apotheker svend Johan Henrich Richter, indkaldes med 12 Ugers Varsel, efter Placaten af 26de Octbr. 1792, at møde i Stervboet i Horsens den 18de Decbr. om Eftermiddagen Kl. 2, for at bevise og anmelde deres Fordringer, da Skiftet den Dag sluttes. Horsens Raadstue, den 14de Septb. 1801. Carøe. Tolstrup. Kruuse. Heiberg.
Aarhuus Stifts-Tidende, 1801-09-19
Da jeg Undertegnede Gersson Heineman, er ved Kongl. Bevilling tilladt, som Borger og Handelsmand, at nedsætte mig her i Randers, men for nærværende Tid er i Compagnie, med Salomon Oppenheim. Saa er vores Adresse fra Dato af Oppenheim og Heinemann, hvorved vi ærbødigst recommenderer os for det respective Publicum, saavel inden som udenbyes at beære os med deres Handel, da vi har alle Slags moderne Alenvare, og forsikkrer dem om redeligste Behandling, og billigste Priser.
Aarhuus Stifts-Tidende, 1801-09-19
Her paa Adresse=Contoiret faaes tilkiøbs: Linieret Papiir til Auctionsforretninger, a Bog 2 Mk. Markedspasser, 4 Bog . . 1 Mk.
Aarhuus Stifts-Tidende, 1801-09-23
Indenlandsk. Under 11te d. M. har det behaget Hs. Majestæt allernaadigst at resolvere: "at Forskandsningernes Repafration skal besørges i Nørre-Jylland af Jngenieuret, og Betalingen udredes af Kiøbstæderne, som især nyde Fordelen af dem. Derimod skulle Udgivterne, som kunne forefalde i Provincialtøihuset, ved Skydset, Ammumitionen &c., udredes af den Kongelige Kasse, ligesom det, hvad Opsynet med Kystbatterierne og Skandserne vil koste, med mindre Tøihusets Capital skulde voxe saa betydeligen, at Renterne af den overskydende Sum kunne betale dette, hvilket da skal skee.
Aarhuus Stifts-Tidende, 1801-09-23
Under 13de f. M. er den Høistcommanderende fordet sydlige Norges Søekystdesention, Contreadmiral Stockfleth, fra det Kongelige Admiralitets- og Kommissariats-Kollegium reskriberet, angaaende en Kommissions Nedsættelse, der skal bestaae af ham, Commandeurkapt. Krieger, samt Capit. Krabbe og Grove, og giøre Forsag til, hvorledes Norges flydende Søedefention paa den beste Maade kunde indrettes; hvilken Kommission. Stiftamtmændene over Aggershuus og Christiansands Stifter, Kammerherrerne Kaas og Moltke, efter den besangaaende imellem Admiralitetet og det danske Canbllie førte Brevvexling, siden have tiltraadt.
Aarhuus Stifts-Tidende, 1801-09-23
Med den Kommissions Foretagender, som under 14de Febr. d. A. sammentraadde i Christiania, og som bestod i af Generalmajor Mansbach, Stiftsamtmand Kaas og Generalkrigskommissair Haxthausen, for at overlægge og bestemme, i Tilfælde af Troppernes Sammentrækning i Norge, paa hvad Maade de fornødne ProvisionsSorter beqvemmest kunde tilveiebringes, har Hs. Majest. været særdeles vel tilfreds, og derfore tilkiendegivet Kommissionen sit naadigste Velbehag.
Aarhuus Stifts-Tidende, 1801-09-23
Kommissionen for de Fonds, som ere henlagte til at betale de til Khvns Gaders Udvidelse kiøbte Grunde, har for Cancellier andraget, at der af den saakaldte Bryggervang ved Khvn, som indeholder 127 en halv Td. Land geometrisk Maal, hidindtil ikkun er svaret 30 Rdr. aarligt, samt hver 5te Aar 12 Rdr. 48 s. i Recognition, og at den derfor har tilbudet Bryggerlauget denne Vang, til Eiendom, imod at det, for hver Td. Land, skulde betale 80 Rdr., og for den aarlige Afgivt og Recognition eengang for alle 1200 Rdr., hvilket Tilbud ogsaa af Lauget er antaget paa nærmere Kongelig Approbation, hvorom Kommissionen har anholdt. Cancelliet har derpaa foredraget Hs. Majestæt denne Sag, hvorefter det har behaget Allerhøistsamme, under 18de d. M., at tillade: at bemeldte saakaldte Bryggervang maae overdrages Khvns Bryggerlaug til Eiendom, under følgende Vilkaar: 1) at Lauget derfor udbetaler 80 Rdr. dansk Courant pr. Td. Land geometrisk Maal; 2) at den hidtil deraf erlagte aarlige Afgivt og Recognition hvert 5te Aar maae cessere, imod at Lauget i dens Sted betaler de derfor tilbudne 12000 Rdr. eengang for alle; 3) et den Lauget saaledes overdragende Eiendomsret tillægges det Vilkaar, at ingen, uden Staden Kbhvns Borgere og Jndvaanere eller Beboere paa dens Grund, maae overlades disse Jorder til Benyttelse, enten i Forpagning eller til Eiendom.
Aarhuus Stifts-Tidende, 1801-09-23
Den 17de lagde Fregatterne Havfruen og Fraa ind igiennem Bommen. Skibet Nancy af Khvn, om føres af Capt. Joh. Frahm, er udgaaet til Ostindien med en Ladning Cargaison for particulair Regning.
Aarhuus Stifts-Tidende, 1801-09-23
Den Kongelige danske Brig Glommen, under Hr. Capt=Lieut. Mozfeldts Commando, er den 16de Aug. ankommet til Mallaga fra Cagliari.
Aarhuus Stifts-Tidende, 1801-09-23
Skaden, som det seeneste Stormveir har foraarsaget i Østersøen, maae være betydeligt. Jfølge Skipperrelationer, er et engelsk Skib med Heste til Petersborg, kuldseilet, og ingen Menneske reddet. Et russisk Rangskib og en dito Fregat skal være paa Grund. J Nærheden af Gothland ere 2 Skibe siunkne, og overalt driver Vrag og døde Mennesker.
Aarhuus Stifts-Tidende, 1801-09-23
Den 15de d. M. er Cape. Arnfeldt beskikket til Chef for Orlogskibet Prindsesse Lovisa Augusta.
Aarhuus Stifts-Tidende, 1801-09-23
Fra den 15de til den 19de September ere 166 Skibe ervederede i Sundet.
Aarhuus Stifts-Tidende, 1801-09-23
Fra den 12te til den 15de September ere 61 Skibe passerede den schlesvig holsteenske Kanal.
Aarhuus Stifts-Tidende, 1801-09-23
Aarhuus. Fra Politie=Adjutant Clausen er mig leveret 4 Mk. i Mulct, som Bonden Niels Frederichsen fra Wullum, Clausholms Gods, har givet, for at have solgt Byg til Kiøbmand Jens Moss og ikke leveret.
Aarhuus Stifts-Tidende, 1801-09-23
En veltænkende Kiøbmand stak mig i Søndags Aftes 2 Rdr. i Haanden, med disse Ord: at uddeele dem til Syge og meest Trængende. For disse kierkomne Gaver takkes skyldigst paa de Fattiges Vegne. Aarhuus, den 23de September 1801. Jens Fugl.
Aarhuus Stifts-Tidende, 1801-09-23
At det har behaget den Amægtige, efter 8 Maaneders Sygdom og Vattersot i Brystet, at bortkalde, Natten imellem den 17de og 18de d. M., min inderlig elskede og uforglemmelige Farmoder, Frue Geheime-Conferentsraadinde Grevinde Scheel, fød Plessen, i sit Alders 81 Aar, her paa Estrup. Det har jeg ikke villet undlade herved at melde alle den Afdødes og mine Paarørende og Venner. Forsikkret og enhvers oprigtige Deeltagelse, frabeder jeg mig al skrivtlig Forsikring derom. Estrup, den 20de Septbr. 1801. Grev Scheel.
Aarhuus Stifts-Tidende, 1801-09-23
Tanker ved Grevinde Scheels Død. Rygtet om denne Ædles Død aarsagede mit Hierte Trang Sildig men dog for tidlig gik hun børt - hele Flokke af Vidner frembringer Estrup Gods herom; og Alle, som kiendte Hende, have her kuns een Meening. Den Hungrige, som Hun gav Brød, hvem mætter nu den Den Nøgne, som Hun gav Klæder, hvem klæder nuden? Den Nedbøiede, som Hun opreiste, hvem giver denne Husvalelse? Og den ærlige Bonde, hvis trange Kaar hun moderlig lettede, hvem opklarer nu for ham de mørke Udsigter, Hos Hende at være Tolk for den lidende Menneskelighed, var Fryds Anledning, og altid lønnedes Umagen med heldigt Udfald. Sin Trang til en sikker Ledetraad igiennem Livet erkiendte denne Eiegode, og dertil havde Hun valgt den Religion, hvis første Bud er Kierlighed. Den fulgde Han med Glæde; Den forsvarede Hun med Varme; Den tilbad Hun med grændseløs Ærefrygt. Hvor Hun eiede Gods, behøvede viist Kongebud ikke at skaffe hæderlig Bondestand Værn imod Fornærmelse, og hvor Hun bestyrede, lod Retfærdighed billighed, Menneskekierlighed, sig umiskiendelig nok see, som frievillige Frugter af uskrømtet Lydighed imod den Lov i Barmen, som lærer Mennesket at tænke sig ind i Andres Vilkaar. Høi Fødsel, velklingende Navn, glimrende Forbindelser behøvede vores Sallige ikke at tigge Ære af :J Hendes Hænder fik disse Ting Værdie. Saadan var Aftenen af et Liv, hvis Morgenrøde, hvis Middags Høide jeg ikke kunde kiende. O dellige Alderdom, hvem bøier sig ikke gierne for Dig naar Duer, som Grevinde Charlotte Lovise Scheels var. Uforglemmeligt vil Mindet af denne gode Verdens Berger blive iblandt os. Sallighed smagde Hun her, og Sallighed smager Hun nu af den store Bevidsthed. At have handlet forstandeligen med den Ringe.
Aarhuus Stifts-Tidende, 1801-09-23
Prædikanterne paa Fredag. Domkirken Hr. Stiftspr. Jansen. Fruekirke Hr. Provst Bechmann.
Aarhuus Stifts-Tidende, 1801-09-23
Prædikanterne paa syttende Søndag efter Trefoldighed. Høimesse. Aftensang. Domkirken Hr. Stiftspr. Jansen. Hr. Studsgaard Fruekirke Cand. Theol. Wacher. Hører Kryssing, Hospitelskirken Hører Kryssing.
Aarhuus Stifts-Tidende, 1801-09-23
Den første Consul har nu sluttet en formelig Convention med den bataviske Republik, til stor Lettelse for samme; da han har nedsadt det stipulerede Antal af 25000 Mand franske Tropper, som den bataviske Republik skulle have i Sold, efter den af Sieyes 1795 sluttede Alliancetractat, til 10,000 Mand.
Aarhuus Stifts-Tidende, 1801-09-23
Tyrkiet. En fra Semlin, til den fangne Pacha i Belgrad afsendt Keiserlig Tolk, fandt ham under Bevogtning af 2 Oda-Pachaer, og kunde kun tale med ham om ligegyldige Ting. Pachaen anholdte hos ham om at faae Korn oversendt, hvorpaa han af det Sem liner Magasin fik tilsendt 45 Centner Meel. Han har tilbudt Janitskarerne at nedlægge sit Embede, naar de ville tilstaae ham og hans Koner frie Afreise til hans Søn, som staaer der i Nærheden af med et Troppekorps, men siden den Tid bevogter de ham endnu mere, har og truet hans Søn med, at hvis han angred Festningen, de da strax ville dræbe hans Fader og hele Familie. De har ladet Capitainen for hans Livvagt og 2 andre af hans Yndlinger ombringe, og forekaster ham, at han som Festningscommandant har været efterladen i at holde Festningen forsynet med Krigsmunition og Proviant. Dette Forfald i Belgrad, giver et ondt Exempel. J Schabacz og Travnik ere Barnisonerne ligeledes oprørske, og hele Bosnien er i Giering.
Aarhuus Stifts-Tidende, 1801-09-23
Adskilligt. Mellem det Wienske Hof og den første Consul er i Henseende til begges Gesandter ved en særdeles Concordat afgjort, at begge Regieringe, giensidig giver Gesandterne Vaaning, Æresvagt, og Jurisdiction over deres i Landet sig opholdende Landsmænd.
Aarhuus Stifts-Tidende, 1801-09-23
Det synes nu at være en afgjort Sag, at Prindsen, af Oranien faaer i Godtgiørelse Bispedommene Würzburg og Bamberg; Preussen faaer blant andet Bispe dommet Münster paa den høire Emsbredde og den Deel deraf som ligger paa den venstre Bredde, falder til den cataviske Republik. Paa denne Maade vil den preussiske Convention af 5te Aug. 1796 bringes i Opfyldelse.
Aarhuus Stifts-Tidende, 1801-09-23
Privatbreve fra Florenz melder den sørgelige Efterretning, at Kongen af Etrurien har i Skuespilhuset faaes et convulsivisk Tilfælde, og Dronningen, formedelst Følgerne af en fortidlig Nedkomst, er sengeliggende.
Aarhuus Stifts-Tidende, 1801-09-23
Fra Ostindien meldes: At 24 Mand af det engelske Skib Suffolk, som ved Diamantøen, paa Kysten af Pegn, havde fanget Skildpader, og ikke spiist andet end disse, ere pludselig døde deraf. Denne Efterretning, har ikke gjort ringeste Jndtryk paa Lækkermundene i Engeland. De vedblive deres dyre Skildpaddemaaltider, som koster pro Persona 2 Guineer.
Aarhuus Stifts-Tidende, 1801-09-23
J Engeland har Humleavlen været saa rigelig i Aar at man beregner den Afgivt som Ministeren vil kunne trække deraf, til 260,000 Pund Sterling. J Carlscrone og Gothenborg blive adskillige Fregatter og Kutterbrige udrustede, som skal støde til Fregatten Thetis i det middellandske Hav for at beskytte den svenske Skibsfart mod de barbariske Kapere.
Aarhuus Stifts-Tidende, 1801-09-23
Jkke langt fra Eskilstuna i Sydermanland, har man mærket et stærk Jordskielv, som rystede Husene; et Bierg bekom flere dybe Ridser deraf, og i en Søe i Nærheden deraf, drev mange døde Fisk omkring paa Overfladen af Vandet.
Aarhuus Stifts-Tidende, 1801-09-23
Bekiendtgiørelser. Den Gaard som nu for Tiden beboes af Velærværdige Hr. Studsgaard, beliggende paa Domkirkegaarden i Aarhuus, er jeg findet strax at bortsælge, Gaarden er til honnet Beboelse for 2 Familier, hvoraf nu svares 105 Rdr. aarlig Leie, foruden 2 tilhørende Leievaanger til Kanikegade, hvoraf svares 16 Rdr. aarlig, ialt 121 Rdr. som kan haves i aarlig Leie. Det hele er af mig got istandsat, og endeel af min sal. Fader nye opbygt. Det hele med Hauge og Leievaaninger kan kiøbes af mig for 1500 Rdr., som er kun hvad den har kostet mig med Jstandsættelse, og mindre end jeg før har været buden, og kan derom handles med Muurmester Niels Jb Schandorf. NB. Alt kan tiltrædes næstkommende Paaske Fløttetid. E. M., sal. Løgstrups.
Aarhuus Stifts-Tidende, 1801-09-23
En complet Perspectivkasse, med Speil og Tilbehør, samt 100 Stkr. udvalgte illuminerede Perspectivstykker, anvises tilkjøbs fra Adresse-Contoiret for billig Priis.
Aarhuus Stifts-Tidende, 1801-09-23
Nye Tronhiems Spegesid bekommes hos Lars Schmidt, ved Mindet for billig Priis.
Aarhuus Stifts-Tidende, 1801-09-23
Hos Dandsemester Hr. Mohr paa Broberg, kan be sommes udklinkede gode gl. Tagsteen, nemlig af de store brede Hollandske, af de lange smale Dito og fordinaire Flensborger; skulde der være nogen af Borgerne som behøver dem at forbedre deres Tage med, bedes at melde sig snart. 100 koster 2 Rdr.
Aarhuus Stifts-Tidende, 1801-09-23
Store hvide spanske Løg er at faae hos Hamann ved Muncheport.
Aarhuus Stifts-Tidende, 1801-09-23
Natten imellem den 14de og 15de Sept. er fra Giellerup Mark ved Aarhuus bortkommen et lidet sort Og, 3 a 4 Aar, ramskoppet, velopgroet i Halsen, og fiin af Lemmer. Hvem som kan opdage samme og tilmelde Laurs Rasmussen i Giellerup det, kan derfor vente en passende Douceur.
Aarhuus Stifts-Tidende, 1801-09-23
Da jeg nu er ankommen her til Byen igien for at forblive her og ernære mig af Profession, er det at jeg herved vil have mig recommenderet hos det respective Publikum, da hos mig skal findes den redeligste og billigste Behandling. Jeg logerer hos Hr. Wende, moes paa Broberg. Aarhuus, den 10de Sept. 1801. Sammel Hørning, Uhrmager.
Aarhuus Stifts-Tidende, 1801-09-23
Formedelst erholdet Levebrød, er for en ugivt Skytte, som tillige skal være Statsjæger og forrette Opvartning naar forlanges, en god Condition at erholde. enten til 1ste November d. A. eller 1ste Mai 1802. Nærmere Anviisning giver Adresse=Contoiret i Aarhuus eller Post Contoiret i Horsens. Men uden de bedste Skudsmaal om deres Duelighed, Ædruelighed og Troskab hvor de for have tient, nytter det ingen at melde sig Da jeg Undertegnede Gersion Heineman, er ved Kongl. Bevilling tilladt, som Borger og Handelsmand at nedsætte mig her i Randers, men for nærværende Tid er i Compagnie, med Salomon Oppenheim; Saa er vores Adresse fra Dato af Oppenheim og Heinemann, hvorved vi ærbødigst recommenderer os for det respective Publicum, saavel inden som udenbyes at beære os med deres Handel, da vi har alle Slags moderne Aflenvare, og forsikkrer dem om redeligste Behandling, og billigste Priser.
Aarhuus Stifts-Tidende, 1801-09-23
Arvinger og Creditorer i Stervboet efter GarveJohan Poul Poulsen Møller i Horsens, indkaldes med 12 Ugers Varsel, i Overeensstemmelse med Plakaten af 26de Octbr. 1792, at møde ved en Skiftesamling i Boet den 14de Decbr. førstkommende om Eftermiddagen Kl. 2 præcise, for at ligitimere deres Ret og Paastande, da Skiftet bemeldte Dag formodentlig sluttes. Horsens Raadstue, den 11te Septbr. 1801. Carøe. Tolstrup. Kruuse. Heiberg.
Aarhuus Stifts-Tidende, 1801-10-03
Indenlandsk. Af en nye offentlig Beretning fra General Moltke, sees, at til den den 17 d. M. var i alt subskriberet 14,6900 Rdr. 65 s. som Bidrag til et Provincial=Tøi huses Opbygning for Nørre Jylland. J dette Tøihuus skal lopbevares 100 Stk. Skyts og 10000 Geværer. Krudttaarnet til circa 1000 Centner, bliver færdigt i disse Dage, og man venter, at hele Bygningen for det første bliver 132 Al. lang, 2 Etager høi, grundmuret, med Sibebygninger, der indtager i en Længde 180 Al. Hs. Majestæt har allernaadigst givet Løfte om at betale hvad Omkostningerne skulde andrage mere end Beløbet af de patriotiske Bidrag. Dog haaber Generalen, at den Jndskrivt, som er bestemt for Tøihuset Den bedste Af den Regiering varmeste belliget. Patriotisme. Nørre Jyllands Provincial-Tøihuus. vil være aldeles nøiagtig.
Aarhuus Stifts-Tidende, 1801-10-03
For Tøihuset ansættes en Direction, som bestaaer af Hr. Oberst v. Friboe, Hr. Generalrigscommissair og Oberst v. Fønss, og Hr. Kommandeurcapitain v. Wulse, og en Bygningscommission, hvortil er udnævnt Hr. Generalkrigscommissair og Oberst v. Fønss, Hr. Justitsraad og Borgmester Carøe, Hr. Major v. Hoben, Hr. Raadmand og Bygmester Kruse, ved denne Kommission. har Hr. Raadmand Bendixen paataget sig at føre Kassen; alle arbeide, virke, stræbe, uden Løn allene for at fremme det almindelige Gode, som ogsaa gielder om Hr. Raadmand Kruse, som forestaaer Bygningerne, omendskiønt han, da dette er i hans egentlige Fag, med saa megen Føie kunde imodtage den tilkommende Betaling; ogsaa Hr. Hiernøe i Horsens haver lovet at bidrage i sit Fag, til Monumentets Prydelse uden Betaling. Det sikkerste Kiendetegn paa de falske Holsteenske Speciessedler er dette, at Ordet Species i Papiret staaer i de falske Sedler i tredie og derimod i de ægte i fierde Fag fra den Papirslinie, som er umiddelbar under eller mellem den Skrivt, der indslutter Nummeret.
Aarhuus Stifts-Tidende, 1801-10-03
J Anledning af Dedicationen foran det sidst udkomme Bind af danske Tilskuer har Professor Rahbek af H. K. H. Kronprindsen modtaget følgende Skrivelse: "Jeg takker Dem ret meget for det mig tilegnede og tilsendte Bind af den danske Tilskuer. Det var mig særdeles behageligt, samlet at modtage de skiønne Stykker, som jeg særskildt har læst med saa megen Tilfredshed, da de bære Præget af den Nationalaand, der stedse har beste let og fremdeles vil udmærke mine Landsmænd.
Aarhuus Stifts-Tidende, 1801-10-03
Hs. K. H. Arveprindsen har forleden høitideligholdt sin Søns, Prinds Christians, Fødselsdag ved et prægtig Bal og Galla. Hs. K. H. Kronprindsen, som tilligemed de øvrige Kongelige Herskaber bivaanede samme forærede ham ved den Anledning en meget prægtig Sabel, som han selv bar.
Aarhuus Stifts-Tidende, 1801-10-03
Et Skib er synket ved Khvns Toldbod, saa at blot Masterne raae i Veiret.
Aarhuus Stifts-Tidende, 1801-10-03
Breve fra Riga berette adskillige Søeskader, hvoriblandt det danske Skib Neptunus, Capt. Predensen, total forliist, dog reddedes Mandskabet; ligeledes forulykkedes det danske Skib Harald, Capt. Smith, dets Besætning blev frelst og noget af Takkelagen bierget.
Aarhuus Stifts-Tidende, 1801-10-03
J Rørup ved Roeskilde opkom i Onsdags Nat en pludselig Jldebrand hos en Gaardmand. Gaarden med al Sæden, hans Faar og endeel Sviin, i Penge 700 Rdr., Jndboe &c., blev et Offer for Jlden.
Aarhuus Stifts-Tidende, 1801-10-03
Ved Universitetet skal efter Sigende ansættes adskillige nye Professorer, nemlig Dr. Møller i Theologien, Lektor Thoclatius i det græske Sprog, Lector Guldberg, i Æsthetiken og Dr. Engelstoft som Adjunkt ved det philosephiske Fakultet og i de historiske Videnskaber.
Aarhuus Stifts-Tidende, 1801-10-03
Fra den 26de til den 29de September ere 172 Skibe expederede i Sundet.
Aarhuus Stifts-Tidende, 1801-10-03
Den 23de September ere 13 Skibe passerede den schlesvig holsteenske Kanal.
Aarhuus Stifts-Tidende, 1801-10-03
At det har behaget Gud den Almægtige den 1ste d. M. om Morgenen ved en salig Død at bortkalde vores kiere Moder, Frue Sommerfeld i sit Alders 79 Aar og 9 Maaneder, og derved gjort en god Ende paa hendes lange og mange Lidelser. Dette bekiendtgiøres herved, for fraværende Slægt og Venner, af hendes efterlatde Børn. Kongsgaard, paa Helgenes, den 3die Octbr. 1801. Ole Sommerfeld. H. S. sal. Boserups.
Aarhuus Stifts-Tidende, 1801-10-03
Udenlandsk. Frankrig. Siden den 14de f. M. krydser den engelske Capt. Sommerville med 3 Fregatter og 10 Kanoncerskalupper for Boulogne. Avantgarden for Fløtillen sammesteds havde allerede i Forveien taget sin Position paa den yderste Rhede, efterat den havde forstærket sig med 5 Bombardeerskibe. Antallet paa de paa Kysterne ved Boulogne kantonerende Tropper angives nu til 30000 Mand. Man trækker alle Grenadererne sammen for at formere et udvalgt Korps.
Aarhuus Stifts-Tidende, 1801-10-03
Ved Calais havde man den 13 Sept. 31 bevæbnede engelske Skibe i Sigte; samme Dag ankom 2de Cartelskibe med Depescher.
Aarhuus Stifts-Tidende, 1801-10-03
450 Mand af vore egyptiske Tropper er ankommen paa 2de engelske Skibe til Marseille, hvor de nu udholde Qvarantaine. Man taler stærk om, at Regieringen endnu engang vil forsøge at sende den brave General Menou i Egypten Forstærkning.
Aarhuus Stifts-Tidende, 1801-10-03
Et portugisisk Cartelskib har sat 400 franske Matroser i Land ved Bordeaux, som alle havde været i portugisisk Fangenskab.
Aarhuus Stifts-Tidende, 1801-10-03
Af Moniteuren sees: at den fra Bordeaux udrustede Kaper, den store Bonaparte, som man længe et var tabt, nu er ankommer til la Plata, og har indbragt Priser af 3 Millioner Værrie.
Aarhuus Stifts-Tidende, 1801-10-03
Den første Consul har i de 2 sidste Maaneder været beskieftiget med at undersøge en Constitutionsplan for den cisalpinske Republik, og man venter i Mayland snarligst hans Bestemmelse, desangaaende. Det hedder, at den pavelige Gesandt Caprara skulle medbringe en Bulle, hvis Hovedgienstand skal være: Fred for den Gallicanske Kirke. De Geistlige begynder nu igien at komme i deres gamle Tour. Forleden blev i Paris læst en Messe over et Liig, Kirken var overalt behængt med sort. Det første Syn af sit Slags siden Revolutionens Begyndelse. Engeland. Den 17de f. M. indtraf til London, en Depesche af saa stor Vigtighed, at samtlige Kongl. Ministre i denne Anledning strax vare forsamlede hos Lord Hawkesburg. Ventelig angik Forsamlingen FredsUnderhandlingerne. Et af Dagens Blade af 18de f.M. taler i denne Henseende saaledes: "Over de hyppige Conferenzer imellem Lord Hawkesbury og Borger Otto har stedse hersket en saa dyb Taushed, at man hverken kan undre sig over, at Publikums Haab om et forønsket Udfald bliver Dag for Dag svagere, eller over det i Dag udspredte Rygte, at Underhandlingerne skulle være afbrudt. J saa Fald, hedder det, kommer da Ministrene til at bevise os, at de har gjort alt hvad mueligt var for at tilveiebringe en forønsket Fred, og at intet uden Fiendens alt for overdrevne Fordringer har afbrudt Underhandlingerne." Resultatet af Cabinetsforsamlingen er sendt til Kongen i Weymouth.
Aarhuus Stifts-Tidende, 1801-10-03
Uagtet det hedder at den første Consul har opsat sit Angredsforsøg til Vinter, lader dog Hertugen af YorksKystreise ikke formode saadant. J det mindste seer man at alle Vaabendygtige paa Kysterne fra 16 til 60 Aar, skal bevæbnes med Pikker.
Aarhuus Stifts-Tidende, 1801-10-03
Sir Edvard Pelew har ladet de Brandere, han havde bestemt til Angreb mod Flaaden ved Rochefort, komme tilbage, da han befandt Landbatterierne der alt for stærk besatte.